3. ลักษณะการประกอบธุรกิจ

3.1 ความเป็นมาและพัฒนาการที่สำคัญ

บริษัท ป่องทรัพย์ จำกัด (มหาชน) (“ ป่องทรัพย์” หรือ “บริษัทฯ”) เริ่มประกอบธุรกิจตั้งแต่ปี
2524 และเป็นที่รู้จักอย่างดีในฐานะร้านค้าปลีกสิ่งบันเทิงในนาม “แมงป่อง”
ผู้ประกอบธุรกิจค้าปลีกสินค้าโฮมเอนเตอร์เทนเม้นท์ซอฟแวร์
โดยมีสาขาแรกตั้งอยู่ที่ศูนย์การค้าเดอะมอลล์ราชประสงค์ ซึ่งต่อมาได้ขยายสาขา Shop
แมงป่องเพิ่มขึ้นอย่างต่อเนื่อง เพื่อตอบสนองความต้องการของลูกค้าในด้านความบันเทิงภายในบ้าน
(Home Entertainment) ได้อย่างทั่วถึง ปัจจุบันบริษัทฯ
ถือเป็นผู้นำในธุรกิจสินค้าความบันเทิงภายในบ้าน โดยเป็นผู้ถือลิขสิทธิ์ภาพยนตร์ไทยและต่างประเทศ
เพื่อผลิตสินค้าในรูปแบบดีวีดี และวีซีดี ตอบสนองความต้องการลูกค้าทั่วประเทศ
รวมทั้งยังเป็นผู้ถือลิขสิทธิ์เพลงสากลต่างประเทศเพื่อจัดจำหน่ายเพลงชุด MAXX MUSIC ในรูปซีดี

สำหรับพัฒนาการที่สำคัญของป่องทรัพย์ตั้งแต่ปี 2547 มีรายละเอียดพอสังเขปดังนี้

  ปี 2547 บริษัทฯ เข้าจดทะเบียนในตลาดหลักทรัพย์แห่งประเทศไทยเมื่อวันที่ 5 พฤศจิกายน
  2547

  ปี 2548 - บริษัทฯย้ายสำนักงานใหญ่แห่งใหม่ไปที่ถนนลาดพร้าว ปากซอยลาดพร้าว 90
  ในเนื้อที่กว่า 9,500 ตารางเมตร และ

  - พัฒนาผลิตภัณฑ์ VCD ในระบบเสียง Dolby 5.1 Prologic II
  เป็นรายแรกของประเทศไทย ซึ่งได้ทำให้ผลิตภัณฑ์ VCD มีระบบเสียงที่ใกล้เคียงกับ DVD มากขึ้น

  ปี 2549 - เปิด Walk in Warehouse และ Megastore ในไตรมาสสองของปี 2549

  - เปลี่ยนชื่อบริษัทฯ จากบริษัท แมงป่อง จำกัด (มหาชน) เป็น บริษัท ป่องทรัพย์ จำกัด
  (มหาชน)

  - เปลี่ยน Shop “แมงป่อง” เป็น “แกรนดี” เพื่อเป็น Fighting Brand
  ในพื้นที่ๆมีการแข่งขันทางด้านราคา

  ปี 2550 - ปรับกลยุทธ์เน้นการลดต้นทุนโดยการปิดสาขาที่ไม่ทำกำไร ลดการจัดซื้อลิขสิทธิ์
  เน้นการอบรมพนักงานขาบให้มีทักษะในการให้บริการกับลูกค้า

  - ปลายปี 2550 ขยายตัวเข้าสู่หมวด Edutainment ด้วยการเป็นผู้ถือลิขสิทธิ์ผลิต
  จัดจำหน่ายขายขาด และให้เช่า Content
  ในหมวดสาระความรู้จากบริษัทผู้ผลิตชั้นนำระดับโลกถึง 9 แบรนด์ อาทิ BBC, National
  Geographic, Discovery Channel ในรูปแบบ Edutainment Software
  แต่เพียงผู้เดียวในประเทศไทย และปรับ Shop แมงป่องทุกสาขาในภาพลักษณ์ใหม่ภายใต้แนวคิด
  Edutainment Hub

  ปี 2551 - ปรับโครงสร้างทุนโดยในเดือน พฤษภาคม บริษัทฯ ได้ทำการเพิ่มทุนอีก
  28,284,792 หุ้นให้แก่ ผู้ถือหุ้นเดิม และ 69,500,750 หุ้น มูลค่าที่ตราไว้หุ้นละ 1 บาท
  ให้แก่นักลงทุนเฉพาะเจาะจง (บริษัท เจนเนอรัล เรคคอร์ด อินเตอร์เนชั่นแนล อินดัสตรี้
  จำกัด) จากนั้นในเดือนกันยายน ได้ทำการเพิ่มทุนอีก 23,200,000 หุ้น มูลค่าที่ตราไว้หุ้นละ 1
  บาท ให้แก่นักลงทุนเฉพาะเจาะจง (นายจักรพงษ์ สุธีสถาพร)
  รวมเป็นทุนจดทะเบียนที่ชำระแล้วทั้งสิ้น 413,985,042 บาท เป็นหุ้นสามัญจำนวน
  413,985,042 หุ้น มูลค่าที่ตราไว้หุ้นละ 1 บาท

  - ให้ความสำคัญกับการขยายตัวเข้าสู่หมวด Edutainment อย่างต่อเนื่องจากปลายปี 2550
  ซึ่งเป็นการนำร่องสู่การจำหน่ายสินค้าประเภทอื่นในหมวดเดียวกัน ซึ่งได้แก่ หนังสือ
  และแมกกาซีน และเนื่องจากการที่จำนวน Content ในกลุ่ม Entertainment
  โดยรวมมีจำนวนลดน้อยลง ดังนั้น ในช่วงไตมาสที่ 4/2551 บริษัทฯ จึงได้ทยอยปรับพื้นที่ Shop
  แมงป่องบางสาขาให้เป็นส่วนของ “แมงป่องบุ๊คส์” เพื่อจำหน่ายหนังสือ นิตยสาร พ็อกเกตบุคส์
  เพื่อเพิ่มความหลากหลายในตัวสินค้า และเป็นการสร้างลูกค้ากลุ่มใหม่

ปัจจุบันบริษัท ป่องทรัพย์ จำกัด (มหาชน) มีทุนจดทะเบียนชำระแล้วจำนวน 413,985,042 บาท
ดำเนินธุรกิจครอบคลุมสิ่งบันเทิงภายในบ้านทั้งในด้านภาพและเสียง
และขยายตัวสู่สินค้าประเภทหนังสือ แมกกาซีน

3.2 การประกอบธุรกิจของบริษัทฯ

บริษัทฯ มีการบริหารและจัดการธุรกิจภายใต้การดำเนินงานของบริษัทฯ โดยมีโครงสร้างธุรกิจ ดังนี้

  1) การถือครองลิขสิทธิ์ จัดจำหน่ายและให้เช่าภาพยนตร์

ในปีที่ผ่านมาบริษัทฯ ได้ลดการจัดซื้อลิขสิทธิ์ภาพยนตร์ลงเนื่องจากมีปัญหาการละเมิดลิขสิทธิ์สูง
ลิขสิทธิ์ที่ซื้อจะเลือกเฉพาะภาพยนตร์ที่จะจำหน่ายได้นาน และมีโอกาสถูกละเมิดลิขสิทธิ์น้อย
การจัดซื้อแบบเหมาซื้อ (หรือ Package)
จึงได้ถูกยกเลิกและเปลี่ยนมาเป็นการจัดซื้อแบบรายเรื่องเนื่องจากสามารถต่อรองได้ และบริษัทฯ
สามารถดูแนวโน้มตลาดและสั่งซื้อตามความเหมาะสมได้ เป็นการลดความเสี่ยงลงได้ระดับหนึ่ง
และไม่มีการผูกมัด รวมถึงการจัดซื้อลิขสิทธิ์จากงานเทศกาลภาพยนตร์ต่างๆ ในต่างประเทศ
ทั้งนี้บริษัทฯ นำลิขสิทธิ์ดังกล่าวมาบริหารและจัดการโดยผลิตเป็นภาพยนตร์ในรูปแบบดีวีดี วีซีดี
ภายใต้ตราสินค้า “แมงป่อง” ผ่านสาขาและจุดขาย Shop แมงป่อง ที่มีกว่า 236 แห่งทั่วประเทศ
และร้านค้าอื่นๆ ทั่วประเทศ

-   บริษัทฯ ถือครองลิขสิทธิ์ภาพยนตร์เพื่อผลิตและจำหน่าย โดยจัดหาจากผู้ผลิต
    ตัวแทนจำหน่ายทั้งในประเทศและต่างประเทศ

-   เป็นผู้จำหน่ายสินค้าเพื่อความบันเทิงภายในบ้านที่บริษัทฯ เป็นเจ้าของสิทธิ์เอง
    และเป็นตัวแทนจำหน่ายสินค้าที่เป็นลิขสิทธิ์ของบริษัทอื่นๆ ให้กับพันธมิตรของบริษัทฯ
    โดยการจำหน่ายสินค้าลิขสิทธิ์ของบริษัทฯ ผ่านช่องทางขายส่งให้กับ ผู้จัดจำหน่าย
    ตัวแทนจำหน่ายสินค้า สำหรับในส่วนของการขายปลีกผ่านสาขา และจุดขาย ของบริษัทฯ
    ที่กระจายอยู่ทั่วประเทศกว่า 236 แห่ง นั้น จะจำหน่ายทั้งสินค้าที่บริษัทฯ
    เป็นเจ้าของลิขสิทธิ์เองและสินค้าที่ไม่ใช่ลิขสิทธิ์ของบริษัทฯ
    เพื่อสร้างความหลากหลายของสินค้าและตอบสนองความต้องการลูกค้าได้อย่างครบถ้วน

  2) การถือครองลิขสิทธิ์ผลิตและจำหน่ายเพลงสากล

บริษัทฯ จัดซื้อลิขสิทธิ์เพลงสากลจากผู้ผลิตชั้นนำในต่างประเทศอย่างต่อเนื่องมานานกว่า 10 ปี
มีลิขสิทธิ์เพลงที่ถือครองอยู่กว่า 10,000 เพลง และจัดซื้อเพิ่มกว่า 200 เพลงต่อปี
เพื่อนำมาผลิตเป็นอัลบั้มเพลง ภายใต้โลโก้ MAXX MUSIC ในรูปแบบ ซีดี
และวางจำหน่ายเพื่อรองรับเทศกาลต่างๆ อย่างต่อเนื่องตลอดทั้งปี
ซึ่งก็ได้รับการตอบรับจากลูกค้าเป็นอย่างดี

3.  โครงสร้างรายได้

  โครงสร้างรายได้ของบริษัทฯ ในช่วงที่ผ่านมาสามารถจำแนกได้ดังนี้

  หน่วย : ล้านบาท

+-------------------------+------+------+------+------+-------+------+
|                         | 2551 |      | 2550 |      | 2549  |      |
+-------------------------+------+------+------+------+-------+------+
|                         | จ    | ส    | จ    | ส    | จำนวน | ส    |
|                         | ำนวน | ัดส่วน | ำนวน | ัดส่วน |       | ัดส่วน |
|                         |      | (%)  |      | (%)  | (ล้า   | (%)  |
|                         | (ล้าน |      | (ล้าน |      | นบาท) |      |
|                         | บาท) |      | บาท) |      |       |      |
+-------------------------+------+------+------+------+-------+------+
| ขายสินค้า                 | 60   | 91   | 65   | 92   | 1,0   | 92   |
|                         | 9.87 | .20% | 9.35 | .67% | 73.28 | .38% |
+-------------------------+------+------+------+------+-------+------+
| -ขายส่ง                  | 11   | 17   | 10   | 14   | 3     | 31   |
|                         | 7.32 | .54% | 3.62 | .56% | 69.50 | .80% |
+-------------------------+------+------+------+------+-------+------+
| -ขายปลีก                 | 49   | 73   | 55   | 78   | 7     | 60   |
|                         | 2.55 | .66% | 5.73 | .11% | 03.78 | .58% |
+-------------------------+------+------+------+------+-------+------+
| ให้เช่าและค่าลิขสิทธิ์เพื่อเช่า   | 1    | 1    | 2    | 3    | 47.60 | 4    |
| และบริการอื่น ๆ            | 0.70 | .60% | 3.24 | .27% |       | .10% |
+-------------------------+------+------+------+------+-------+------+
| อื่นๆ                     | 4    | 7    | 2    | 4    | 40.91 | 3    |
|                         | 8.13 | .20% | 8.92 | .06% |       | .52% |
+-------------------------+------+------+------+------+-------+------+
| รวม                     | 66   | 100  | 71   | 100  | 1,1   | 100  |
|                         | 8.70 | .00% | 1.51 | .00% | 61.79 | .00% |
+-------------------------+------+------+------+------+-------+------+

3.4 เป้าหมายการดำเนินธุรกิจ

บริษัทฯ มีเป้าหมายหลักในการเป็นผู้นำในธุรกิจสินค้าเพื่อความบันเทิงภายในบ้าน (Home
Entertainment) ที่มีคุณภาพและทันสมัยตรงตามความต้องการของตลาด
โดยเข้าถึงกลุ่มลูกค้าทุกเพศทุกวัย และเพื่อให้บรรลุเป้าหมายดังกล่าว บริษัทฯ
มีนโยบายที่จะเพิ่มผลิตภัณฑ์ใหม่ๆ
ทั้งภาพยนตร์และเพลงโดยการจัดหาลิขสิทธิ์ที่มีคุณภาพและเป็นที่ต้องการของลูกค้าทุกๆ
กลุ่มอย่างต่อเนื่อง เพื่อนำมาผลิตเป็นสินค้าความบันเทิงในรูปแบบต่างๆ ที่มีความทันสมัย
สอดคล้องกับความนิยมของตลาด
และจัดจำหน่ายผ่านช่องทางการจัดจำหน่ายที่ครอบคลุมพื้นที่ทั่วประเทศโดยใช้สาขาของบริษัทฯ
เป็นแกนหลักในการกระจายสินค้าสู่ผู้บริโภค